**LISA 3. TEHNILINE KIRJELDUS (3. hoolduspiirkond)**

1. **Hanke objekt**
   1. Hanke objektiks on teede ja tänavate talvise hoolduse teenuse osutamine Kohila valla hooldepiirkonnas 3 (edaspidi *piirkond 3*), mis hõlmab Kohila alevit, Masti, Urge, Pukamäe, Loone, Lohu, Mälivere ja Kadaka külasid.
2. **Hanke maht on kirjeldatud teede nimekirjaga, mis on lisatud hankedokumentidele**
   1. Hooldatavate pindade maht on järgmine:

|  |  |
| --- | --- |
| **Hooldatava pinna liik** | **Piirkond 3 maht** |
| I seisunditaseme teed ja tänavad | 16,97 km |
| II seisunditaseme teed ja tänavad | 34,49 km |
| Jalgratta- ja jalgteed III seisunditase | 19,36 km |
| Parklad | 14894 m2 |
| Konteinerite platsid | arv kooskõlastada |

* 1. Piirkonna täpne piir ja hooldatavad pinnad on leitavad järgmiselt kaardil talihoolduse infokihil <https://service.eomap.ee/kohilavald/>
  2. Tellijal on õigus lepingu perioodi jooksul suurendada või vähendada hoolduspindade mahtu kuni 20% algsest mahust hoolduspindade lisandumisel (uue tee, tänava, bussipeatuse vmt ehitus) või kasutusest väljalangemisel (eratee avalik kasutus lõppeb, vmt). Vaatamata nimetatud mahu muutumisele osutab töövõtja teenust algselt pakutud ühikhindade alusel.
  3. Hanke alusdokumendis Vorm 4 – Pakkumuse maksumuse tabel (osa 3) on toodud teenuse osutamise eeldatavad mahud osutatava teenuse liikide lõikes (eeldatavad töötunnid, materjali kogused jmt).
  4. Tegemist on ühikhinnapõhise hankega ja teenuse osutamise tegelik maht sõltub ilmastikust ja sellest tingitud hooldusvajadusest.

1. **Üldnõuded teenusele**
   1. Töövõtja peab osutama tellijale kvaliteetselt ja nõuetekohast teede ja tänavate talvise hoolduse teenuseid.
   2. Töövõtja osutab teenust juhindudes majandus- ja taristuministri 14.07.2015 määrusest nr 92 “Tee seisundinõuded” (lisa 6, 7 ja 8), välja arvatud hooldustsükli ajad (lisa 9), mille osas sätestab tellija erisused käesoleva tehnilise kirjeldusega.
   3. Töövõtja peab lepingu kehtivuse perioodil tagama teenuse osutamiseks valmisoleku. Sel perioodil peab olema töövõtja tehnika valmisolekus, mis võimaldaks tähtaegselt täita seisunitaseme kohased tööd.
   4. Töövõtja peab kasutama teenuse osutamisel sobilikku tehnikat ja töövõtteid, mis maksimaalselt tagavad, et hajaaasustuses ristmike ja väljasõiduteede ristete ning tiheasustuses ristmike ning elamute sissesõiduteede ristete puhastamisel minimaalselt jääb puhastatava teega ristuvate tee otstele lumevalle.
   5. Töövõtjal peab olema dispetšerteenistus, tagamaks hooldustööde õigeaegse ja häireteta teostamise. Dispetšerteenistuse üks telefonidest peab olema mobiiltelefon. Telefonile peab valvesse määratud isik vastama vähemalt viiel päeval (E-R) minimaalselt ajavahemikul 9:00st-18:00ni. Raskete ilmastikuolude rakendudes (suur lumesadu, tuisk või lumetorm) peab olema tagatud telefonile vastuvõtt ka nädalavahetusel minimaalselt (L-P) 10:00st-17:00ni.
   6. Töövõtja peab pidama hoolduspäevikut, kus on kajastatud töö algus- ja lõppkellaaeg, puhastatava tee number või nimetus ja selle puhastamiseks kulutatud aeg. Päevikuks loetakse ühtlasi GPS jälgimissüsteemi tehnika päevateekonna salvestatud väljavõtet. Kuuaktis tuleb märkida hooldepäeva osas: ilmastikuolud (sademed, tuisk, temperatuur), teostatava töö liik jne.
   7. Töövõtja peab omal kulul enne hooldeperioodi algust tutvuma hooldeobjektide külgnevate takistustega ning takistused (kivid, äärekivid, mahasõitude otsad või muud keerukad ja kitsad kohad) juhtide jaoks piisaval määral tähistama (tähistokkidega). Töövõtja otsustab tähistamise vajaliku mahu iseseisvalt. Tellija ei võta endale mistahes vastutust tähistamata kohtade otsa lõhutud tehnika remondikulude kompenseerimiseks ega kolmandate isikute varale teenuse osutamisega tekitatud kahjude kompenseerimiseks.
2. **Teenuse kirjeldus**
   1. **Lume lükkamine ja/libedustõrje valla teedel, tänavatel, kõnniteedel/ jalgrattateedel**
      1. Töövõtja osutab teenust kilomeetrihinna põhiselt.
      2. Teenust tuleb osutada selliselt, et peale lükkamiskorda on valla teedel tagatud nõuetekohane seisunditase.
      3. Igakordselt tuleb lumelükkamist teha nii laialt kui see on vähegi tee parameetritest ja lumeoludest lähtuvalt võimalik. Töövõtja peab rakendama ennetavaid meetmeid, et iga teeobjekti hooldekoridor püsiks pidevalt hoolduseks vajaliku laiusega.
      4. Taluteedel tuleb tagada tee läbitavus nõutud hooldustsükli piires.
   2. **Lume lükkamise teenus tiheasutusaladel**
      1. Töövõtja peab tiheasustusala sisestel objektidel kilomeetri hinna põhiselt osutatud lumelükkamise teenust tegema selliselt, et peale lükkamiskorda on tänavatel tagatud nõuetekohane seisunditase.
      2. Tänavate mahasõitudel tuleb arvestada lisatöödega, et saavutada nõuetekohane tulemus.
      3. Mahasõitude kõrvale ei tohi mahasõidu ja ohutussaarte nähtavuskolmnurkadesse ladustada kõrgemaid kui 0,7 m lumehunnikuid tee tasapinnast.
      4. Igakordselt tuleb lumelükkamist teha nii laialt kui see on vähegi tee parameetritest ja lumeoludest lähtuvalt võimalik. Töövõtja peab rakendama ennetavaid meetmeid, et iga teeobjekti hooldekoridor püsiks pidevalt hoolduseks vajaliku laiusega.
      5. Tiheasustusalal on töövõtjal õigus esitada tellijale ettepanekuid lume täiendavaks äraveoks juhul, kui tekib oht kolmandate isikute varale või ei ole tagatud liiklemiseks vajalikud minimaalsed parameetrid.
   3. **Lume lükkamise teenus kergliiklusteedel**
      1. Töövõtja peab tunni põhiselt osutatud kergliiklustee lumelükkamise teenust tegema selliselt, et peale lükkamiskorda on tänavatel tagatud nõuetekohane seisunditase.
      2. Kergliiklusteega ristuvatel mahasõitudel ja teed ületavatel ülekäiguradadel tuleb arvestada lisatöödega, et saavutada ülekäiguradade liiklemisala ohutus.
      3. Mahasõitude kõrvale ei tohi mahasõidu ja ohutussaarte nähtavuskolmnurkadesse ladustada kõrgemaid kui 0,7 m lumehunnikuid tee tasapinnast.
      4. Igakordselt tuleb lumelükkamist teha nii laialt kui see on vähegi tee parameetritest ja lumeoludest lähtuvalt võimalik. Töövõtja peab rakendama ennetavaid meetmeid, et iga teeobjekti hooldekoridor püsiks pidevalt hoolduseks vajaliku laiusega.
      5. Tiheasustusalal on töövõtjal õigus esitada tellijale ettepanekuid lume täiendavaks äraveoks, kui tekib oht kolmandate isikute varale või ei ole tagatud liiklemiseks vajalikud minimaalsed parameetrid
   4. **Parklate ja avalike pakendimahutite ümbruse hooldus**
      1. Töövõtja peab hooldama piirkonna parkla-aladel vastavalt kaartidele m2 hinna alusel. Hommikul peab parkla hooldering olema lõpetatud hiljemalt kella 7:30ks.
      2. Igakordselt tuleb parklas lumelükkamist teha nii laialt kui see on vähegi parkla parameetritest ja lumeoludest lähtuvalt võimalik.
      3. Töövõtja peab rakendama ennetavaid meetmeid, et iga parkla püsiks pidevalt parkimiseks vajaliku laiusega.
      4. Töövõtjal on õigus esitada tellijale ettepanekuid lume täiendavaks äraveoks juhul, kui tekib oht kolmandate isikute varale, pole enam ruumi koha pealseks lume ladustustegevuseks või ei ole tagatud parkimiseks vajalikud minimaalsed parameetrid.
      5. Avalike pakendimahutite ümbrus tuleb hooldada selliselt, et oleks tagatud mahutitele vaba ligipääs pakendite äraandmiseks ja mahutite tühjendamiseks. Informatsiooni mahutite täpse asukoha kohta saab Kohila Vallavalitsuse keskkonnanõunikult.
      6. Enne lumetõrjetööde hooaja algust leppida parklate koristustingimused (näiteks kuhu lükata lumi, et mitte rikkuda istutusalasid) kokku Kohila Vallavalitsuse haljastus- ja heakorraspetsialistiga.
      7. Sillutuskividega kaetud platsidel kasutada lumekoristustöödel kummitera.
   5. **Bussipeatuste hooldus**
      1. Töövõtja peab hooldama piirkonna bussipeatusi selliselt, et peale hooldust on hooldealalt koristatud lumi ja vajadusel tehtud libedustõrje.
      2. Iga bussipeatuse hooldeala suuruseks on ca 16 m2.
      3. Teenuse osutamisel peab töövõtja esindaja, kes töid organiseerib, tagama hooldealade puhastuse hiljemalt kella 7:30ks.
   6. **Libedustõrje**
      1. Töövõtja peab tegema vajadusel (vallavalitsuse tellimusel) nõuetele vastavat libedusetõrjet tiheasustusala sisestel ja välistel teedel ja tänavatel kilomeetri hinna põhiselt.
      2. Keskmiselt on vajalik teha libedusetõrjet soolaliivaga 5 meetri laiustel tänavatel ning ristmike vahetus läheduses ja ohtlikes ning kurvilistes kohtades.
      3. Töövõtja tehnika ning puistematerjali ladu peavad olema logistiliselt piisavalt lähedases asukohas (töövõtja poolt organiseeritud), mis võimaldab ennetava ja õigeaegse libedusetõrje (sh ilmastikumuutust seisunditaseme muutust ennetavat libedustõrjet) teostamist.
      4. Libedusetõrjeks kergliiklusteedel ja bussipeatustes võib kasutada üldjuhul soolaliiva ja tellija tellimusel graniidisõelmeid fr 2-8 mm. Igakordsel hoolderingil peab olema puistur laaditud täis kuivades tingimustes hoitud materjali.
      5. Libedusetõrjeks sõiduteel soolaliivaga ei tohi olla liiva fr suurem kui 4 mm. Soola kogus materjali segus peab olema 33,3% ehk segu suhtega 1 osa soola ja 2 osa liiva.
   7. **Lume äravedu**
      1. Töövõtja peab tellija tellimuse korral (mitte omal algatusel) tegema üleliigse lume äraveo teenust tunni maksumuse alusel.
      2. Tavapäraselt tellitakse mõnelt tänavalõigult lume äravedu koguses ca 5-7 koormat.
      3. Hinnas peab sisalduma kogu sellise tellimuse täitmiseks vajaliku organiseerimine, milleks on lume peale tõstmine rataskopp frontlaaduriga, kallurauto(d) ja äravedu tellija poolt viidatud platsile, mis on kuni 2,5 km kaugusel äraveo asukohast.
      4. Kui kallurid blokeerivad laadimise ajal tänaval liiklust tuleb töövõtjal paigaldada vajalikud liiklusmärgid, et oleks tagatud määruses „Liikluskorraldusnõuded teetöödel“ sätestatud nõuded.
      5. Igakordselt tuleb töövõtjal taotleda öötöö luba, kui lumeveo töid soovitakse teha öösel. Tellijal on õigus kaalutleda kas öötöö loa andmine töövõtjale on põhjendatud või mitte.
3. **Hooldetsükli ajad**
   1. Teenust tuleb osutada lähtudes järgmistest hooldustsükli aegadest (majandus- ja taristuministri 14.07.2015 määruse nr 92 “Tee seisundinõuded” lisa 9 asemel):

|  |  |  |  |
| --- | --- | --- | --- |
|  | **Tee seisunditase 3** | **Tee seisunditase 2** | **Tee seisunditase 1** |
| **Aeg lume ja lörtsi eemaldamiseks sõiduteelt (tundi)** | 4 h | 6 h | 10 h |
| **Aeg nõutava haardeteguri tagamiseks (tundi)** | 4 h | 6 h | 10 h |
| **Aeg soola-lume segu eemaldamiseks sõiduteelt (tundi)** | 5 h | 8 h | - |
| **Aeg kõnnitee ning jalgrattatee puhastamiseks ja libedusetõrjeks (tundi)** | 4 h | 8 h | 8 h |
| **Aeg tee kohta kehtivate nõuete täitmiseks (tundi)** | 8 h | 12 h | 15 h |
| **Aeg libeduse tõrje teostamiseks tänava ohtlikes kohtades (tundi)** | 2 h | 4 h | 6 h |

* 1. Teede ja tänavate seisunditasemed on välja toodud Kohila valla talihoolduse piirkondade tabelis ja talihoolduse kaardil.

1. **Täiendav teenus koolibussimarsruutidel**
   1. Piirkonda läbivad koolibussimarsruudid, mis on kujutatud liinide kaardil.
   2. Teenuse osutamisel peab töövõtja esindaja, kes töid organiseerib üldjuhul arvestama koolibussiliinide sõidugraafikuga.
   3. Hommikul peab hooldering (nende liinide osas kus hommikune bussiring graafikujärgselt on ette nähtud) olema lõpetatud hiljemalt kella 7:00ks.
2. **Nõuded tehnikale**
   1. Töövõtja peab tagama, et tema kasutuses on teenuse osutamiseks minimaalselt vajalik järgmine tehnika:
      1. Vähemalt 3 masinat: ratastraktor või analoog, täismassiga alates 4,5 tonni , millel on vähemalt 2,5 meetri laiusega liigutatav vinthõlmaga raudteraga sahk, millele töövõtja saab lisada ka kummitera;
      2. Vähemalt 1 masin: kergliiklusteede hooldamiseks peab töövõtjal olema pööratava ja vajadusel lume koondamist võimaldava sahaga masin kuni 3500 kg täismassiga, mille rööbe on alla 2 m. Lubatud on N1G kategooria veoauto kasutamine.
      3. Kergliiklustee hooldusel peab olema võimalik kasutada mehhanismi, millega on võimalik teostada libedusetõrjet.
   2. Töövõtja peab olema nõus paigaldama tellija poolt näidatud firmas lepingu perioodiks tööks kasutatavatele teehooldustehnika masinatele (peamistele masinatele, mida lepinguliselt kasutatakse lumetõrjetöödel) GPS-positsioneerimisseadmed.
   3. GPS teenust pakkuv firma saab seadmeid paigaldama tulla sinna kus hooldesõiduk asub. Seadmete paigaldamise ja eemaldamisega seotud kulud üks kord ühe masina kohta lepingu perioodil ning positsioneerimissüsteemi kasutamise kuumaksed tasub GPS jälgimise täisteenust osundava ettevõtteha sõlmitud lepingu alusel tellija.
   4. Töövõtja vastutav isik peab jälgimissüsteemi rakendusest aktiivsel töö perioodil vähemalt ühe korra päevas jälgima, et traktoritele paigaldatud GPS seadmed on töökorras ja andmeedastus serverisse on nähtav. Tõrke avastamisel peab vigasest seadmest koheselt tellijat teavitama.
   5. Töövõtja annab lepingu sõlmimisega nõusoleku, et tellija esindaja saab lepingu perioodil pidevalt seadmete liiklemise marsruute online jälgimissüsteemis jälgida.
   6. Töövõtja võib lülitada jälgimisseadme välja, kui töö ei toimu Kohila valla lepingulistel objektidel. Kuid töövõtja esindaja saab ka ligipääsud jälgimissüsteemi andmetele ning saab tehnikat ka ise jälgida ning kasutada süsteemist saadud andmeid tellijale igakuise kuuakti koostamisel.
   7. Raskete ilmastikuolude korral on võimalik kokkuleppel tellijaga kasutada lisatehnikat, millel GPS seadmed puuduvad, olles eelnevalt masinate kasutamise ajad ja asukohad tellijaga kokku leppinud ning võimaldades tellija esindajal nende masinate tööaja arvestusele ka järelevalvet teha, vahendades jooksvalt tellijale sellekohast infot. Juhul kui traktoreid kasutatakse rohkem kui paar päeva tuleb töövõtja esindajal traktorile teha GPS jälgimisseadme paigalduse tellimus.